钦定古今图书集成/理学汇编/文学典/第115卷 > 俞彦
## 钦定古今图书集成/理学汇编/文学典/第115卷 > 俞彦

按《江宁府志》：“彦字仲茅，上元人。万历辛丑进士。性至
孝，甫登第，即疏乞终养，恬修承志者十六年，人以为
难。母终，授兵部车驾司主事，累官光禄寺少卿。彦长
材玩世，谈笑风流。其居官也，事至风扫霆断，无所留
滞。而性高亢，不能以喔訾谐新进。故屡起屡踬，夷然
不屑。所居容园，水石幽胜，感愤时事，每托诙谐，尝拟”
古乐府，以寓忧悯。临终书一绝云：“秋月正中看尽夜，
野云散去落何山？”掷笔而逝。